CELEX: 32015R1905
Language: lv
Date: 2015-10-22 00:00:00
Title: Komisijas Regula (ES) 2015/1905 (2015. gada 22. oktobris), ar ko Eiropas Parlamenta un Padomes Regulas (EK) Nr. 183/2005 II pielikumu groza attiecībā uz eļļu, tauku un no tiem atvasinātu produktu dioksīna testēšanu (Dokuments attiecas uz EEZ)

23.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 278/5
            
         KOMISIJAS REGULA (ES) 2015/1905
   (2015. gada 22. oktobris),
   ar ko Eiropas Parlamenta un Padomes Regulas (EK) Nr. 183/2005 II pielikumu groza attiecībā uz eļļu, tauku un no tiem atvasinātu produktu dioksīna testēšanu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2005. gada 12. janvāra Regulu (EK) Nr. 183/2005, ar ko paredz barības higiēnas prasības (1), un jo īpaši tās 27. pantu,
   tā kā:
   
               (1)
            
            
               Regulā (EK) Nr. 183/2005 izklāstīti vispārēji barības higiēnas noteikumi, kā arī nosacījumi un kārtība, kādā nodrošināt, lai tiktu ievēroti pārstrādes nosacījumi iespējamo apdraudējumu maksimālai mazināšanai un kontrolei. Regulā arī paredzēts, ka kompetentā iestāde reģistrē vai apstiprina barības nozares uzņēmumus. Turklāt barības nozares komersantiem, kas barības apritē atrodas zemāk, ir pienākums barību iegūt tikai no reģistrētiem vai apstiprinātiem uzņēmumiem.
            
         
               (2)
            
            
               Regulas (EK) Nr. 183/2005 II pielikumā ir noteiktas prasības barības nozares uzņēmumiem, kuri nenodarbojas ar barības primāro ražošanu. Konkrētāk, tajā paredzēts, ka minētajā pielikumā izklāstītās prasības dioksīna testēšanai jāpārskata līdz 2014. gada 16. martam.
            
         
               (3)
            
            
               No augu eļļām atvasināto produktu definīcija, kas izklāstīta Regulas (EK) Nr. 183/2005 II pielikumā, būtu jāgroza, lai precizētu, ka šī definīcija neattiecas uz produktiem, kuri atvasināti no rafinētas eļļas, un barības piedevām, kuras ir atļauts lietot saskaņā ar Eiropas Parlamenta un Padomes Regulu (EK) Nr. 1831/2003 (2).
            
         
               (4)
            
            
               Būtu jāgroza arī Regulas (EK) Nr. 183/2005 II pielikumā izklāstītā tauku maisīšanas definīcija, lai precizētu atšķirību starp tauku maisīšanu un vienīgi secīgi saražoto tauku un eļļu partiju uzglabāšanu, kurā neietilpst to jaukšana. Turklāt būtu jāprecizē, kādos gadījumos maisītos taukus uzskata par barības maisījumu un kādos – par barības sastāvdaļām.
            
         
               (5)
            
            
               Piesardzības apsvērumu dēļ produktus, kuri ir nepārprotami kontaminēti ar dioksīnu, vajadzētu atklāt vietā, kur tie nonāk pārtikas apritē, tāpēc būtu jāprecizē, ka prasības attiecībā uz dioksīna pārraudzību, kas izklāstītas Regulas (EK) Nr. 183/2005 II pielikumā, piemēro visiem barības nozares komersantiem, kuri laiž barību tirgū, ieskaitot importētājus.
            
         
               (6)
            
            
               Lai nodrošinātu izsekojamību un pienācīgu informāciju par barību, būtu jāuzsver atbilstība marķēšanas prasībām, kas noteiktas Eiropas Parlamenta un Padomes Regulā (EK) Nr. 767/2009 (3), un jo īpaši nosaukumiem, specifikācijām un numuriem Komisijas Regulā (ES) Nr. 68/2013 (4).
            
         
               (7)
            
            
               Pieprasīto reprezentatīvo analīzi attiecībā uz lieliem daudzumiem būtu jāveic, pamatojoties uz reprezentatīvu paraugu. Tāpēc ir lietderīgi kopparauga veidošanai elementārparaugus ņemt regulāri, piemēram, vismaz vienu elementārparaugu no katrām 50 tonnām, atbilstoši noteikumiem par paraugu ņemšanu, kā paredzēts Komisijas Regulā (EK) Nr. 152/2009 (5).
            
         
               (8)
            
            
               Ar Regulu (EK) Nr. 183/2005 noteiktās dioksīna testēšanas rezultāti, Komisijas Pārtikas un veterinārā biroja revīziju ziņojumi (6) un fakts, ka ātrās brīdināšanas sistēmā pārtikas un barības jomā (7) nav paziņojumu par neatbilstīgiem paraugiem no produktiem, kas atvasināti no augu eļļām, izņemot taukskābju destilātus no fizikālās rafinēšanas un deodestilātus, liecina, ka minētajiem produktiem nav augsts dioksīna kontaminācijas risks. Tāpēc ir lietderīgi mīkstināt Regulas (EK) Nr. 183/2005 II pielikumā noteiktās prasības, saskaņā ar kurām ir jāveic dioksīna testēšana 100 % šo produktu.
            
         
               (9)
            
            
               Lai precizētu atbildību par dioksīna testēšanu importētajos produktos, Regulas (EK) Nr. 183/2005 II pielikumā būtu jāiekļauj īpašs noteikums. Tādējādi tiktu arī nodrošināts, ka importētajiem produktiem ir tāds pats nekaitīguma līmenis kā produktiem, kas ražoti Savienībā.
            
         
               (10)
            
            
               Regulas (EK) Nr. 183/2005 II pielikumā noteiktā sistēma – ar sertifikātu pierādīt, ka ir veikta konkrētas partijas obligātā analīze, – būtu jāgroza, iekļaujot vairākas specifikācijas attiecībā uz atšķirīgo barības nozares komersantu pienākumiem, lai tādējādi precizētu dažādo barības aprites dalībnieku atbildību.
            
         
               (11)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 183/2005 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   Šī regulas pielikuma 3. punkta b) apakšpunkta 2. punkta h) apakšpunktu piemēro no 2016. gada 23. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 35, 8.2.2005., 1. lpp.
   
   
      (2)  Eiropas Parlamenta un Padomes 2003. gada 22. septembra Regula (EK) Nr. 1831/2003 par dzīvnieku ēdināšanā lietotām piedevām (OV L 268, 18.10.2003., 29. lpp.).
   
      (3)  Eiropas Parlamenta un Padomes 2009. gada 13. jūlija Regula (EK) Nr. 767/2009 par barības laišanu tirgū un lietošanu (OV L 229, 1.9.2009., 1. lpp.).
   
      (4)  Komisijas 2013. gada 16. janvāra Regula (ES) Nr. 68/2013, ar ko izveido barības sastāvdaļu reģistru (OV L 29, 30.1.2013., 1. lpp.).
   
      (5)  Komisijas 2009. gada 27. janvāra Regula (EK) Nr. 152/2009, ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).
   
      (6)  http://ec.europa.eu/food/fvo/audit_reports/index.cfm: revīzijas numuri: 2013-6748, 2013-6749, 2013-6750, 2013-6751, 2013-6752, 2013-6753, 2014-7036, 2014-7037 un 2014-7038.
   
      (7)  http://ec.europa.eu/food/safety/rasff/portal/index_en.htm.
   
      PIELIKUMS
      Regulas (EK) Nr. 183/2005 II pielikumu groza šādi:
      
                  1)
               
               
                  sadaļas “DEFINĪCIJAS” b) un c) apakšpunktu aizstāj ar šādu b) un c) apakšpunktu un pievieno šādu d) apakšpunktu:
                  
                              “b)
                           
                           
                              “no eļļām un taukiem atvasināti produkti” ir jebkurš produkts, kas tieši vai netieši atvasināts no neapstrādātām vai izlietotām eļļām un taukiem tauku pārstrādes vai biodīzeļdegvielas pārstrādes vai destilācijas, ķīmiskās vai fizikālās rafinēšanas gaitā, izņemot:
                              
                                          —
                                       
                                       
                                          rafinētu eļļu,
                                       
                                    
                                          —
                                       
                                       
                                          produktus, kas atvasināti no rafinētas eļļas, un
                                       
                                    
                                          —
                                       
                                       
                                          barības piedevas;
                                       
                                    
                        
                              c)
                           
                           
                              “tauku maisīšana” ir barības maisījumu ražošana vai, ja visi komponenti pieder pie viena un tā paša ieraksta Komisijas Regulas (ES) Nr. 68/2013 (1) pielikuma C DAĻĀ un ir iegūti no vienas sugas augiem vai dzīvniekiem, barības sastāvdaļu ražošana, sajaucot neapstrādātas eļļas, rafinētas eļļas, dzīvnieku taukus, tādu pārtikas nozares komersantu izlietotās eļļas, uz kuriem attiecas Regulas (EK) Nr. 852/2004 darbības joma, vai produktus, kas atvasināti no šīm vielām, lai iegūtu eļļas vai tauku maisījumu, izņemot:
                              
                                          —
                                       
                                       
                                          vienīgi secīgi saražoto partiju uzglabāšanu un
                                       
                                    
                                          —
                                       
                                       
                                          tikai rafinētu eļļu jaukšanu;
                                       
                                    
                        
                              d)
                           
                           
                              “rafinēta eļļa vai tauki” ir eļļa vai tauki, kam veikts rafinēšanas process, kā minēts Regulas (ES) Nr. 68/2013 pielikuma B daļā iekļautā procesu glosārija ailē Nr. 53.
                           
                        
                     (1)  Komisijas 2013. gada 16. janvāra Regula (ES) Nr. 68/2013, ar ko izveido barības sastāvdaļu reģistru (OV L 29, 30.1.2013., 1. lpp.).”;"
						
               
            
                  2)
               
               
                  sadaļā “RAŽOŠANA” 8. punktu aizstāj ar šādu punktu un pievieno šādu 9. punktu:
                  
                              “8.
                           
                           
                              Produktu marķējumā skaidri norāda, vai tie paredzēti lietošanai barībā vai citiem mērķiem. Ja ir paziņots, ka produkta konkrēta partija nav paredzēta lietošanai barībā, komersants, kas barības apritē atrodas augstāk, šo paziņojumu vēlāk nemaina.
                           
                        
                              9.
                           
                           
                              Barības sastāvdaļu marķējumā saskaņā ar Eiropas Parlamenta un Padomes Regulas (EK) Nr. 767/2009 (2) 16. pantu būtu pēc iespējas jāizmanto Regulā (ES) Nr. 68/2013 norādītie nosaukumi.
                           
                        
                     (2)  Eiropas Parlamenta un Padomes 2009. gada 13. jūlija Regula (EK) Nr. 767/2009 par barības laišanu tirgū un lietošanu (OV L 229, 1.9.2009., 1. lpp.).”;"
						
               
            
                  3)
               
               
                  sadaļu “DIOKSĪNA PĀRRAUDZĪBA” groza šādi:
                  
                              a)
                           
                           
                              minētās sadaļas virsrakstu aizstāj ar šādu:
                              “DIOKSĪNA PĀRRAUDZĪBA EĻĻĀM, TAUKIEM UN ATVASINĀTIEM PRODUKTIEM”;
                           
                        
                              b)
                           
                           
                              sadaļas 2. punktu aizstāj ar šādu:
                              
                                          “2.
                                       
                                       
                                          Lai papildinātu barības nozares komersanta HACCP sistēmu, 1. punktā minētās analīzes veic vismaz ar šādu biežumu (ja nav norādīts citādi, analizējamo produktu partija nepārsniedz 1 000 tonnas):
                                          
                                                      a)
                                                   
                                                   
                                                      barības nozares komersanti, kuri pārstrādā neapstrādātus taukus un augu eļļas:
                                                      
                                                                  i)
                                                               
                                                               
                                                                  100 procentiem partiju, kurās ir no augu izcelsmes eļļām un taukiem atvasināti produkti, izņemot:
                                                                  
                                                                              —
                                                                           
                                                                           
                                                                              glicerīnu,
                                                                           
                                                                        
                                                                              —
                                                                           
                                                                           
                                                                              lecitīnu,
                                                                           
                                                                        
                                                                              —
                                                                           
                                                                           
                                                                              sveķus,
                                                                           
                                                                        
                                                                              —
                                                                           
                                                                           
                                                                              produktus, kas minēti ii) punktā;
                                                                           
                                                                        
                                                            
                                                                  ii)
                                                               
                                                               
                                                                  skābās eļļas no ķīmiskās rafinēšanas, ziepju pamatvielas, lietotas filtrēšanas palīgierīces, lietotus atkrāsošanas mālus un neapstrādātas kokosriekstu eļļas ienākošās partijas analizē un dokumentē saskaņā ar HACCP sistēmu;
                                                               
                                                            
                                                
                                                      b)
                                                   
                                                   
                                                      barības nozares komersanti, kuri ražo dzīvnieku taukus, tostarp dzīvnieku tauku pārstrādātāji:
                                                      
                                                                  i)
                                                               
                                                               
                                                                  viena reprezentatīva analīze uz 5 000 tonnām, turklāt gadā ir vismaz viena reprezentatīva analīze dzīvnieku izcelsmes taukiem un tiem atvasinātajiem produktiem, kuri ir trešās kategorijas materiāls, kas minēts Eiropas Parlamenta un Padomes Regulas (EK) Nr. 1069/2009 (3) 10. pantā, vai ir no uzņēmuma, kurš apstiprināts saskaņā ar Eiropas Parlamenta un Padomes Regulas (EK) Nr. 853/2004 4. pantu (4);
                                                               
                                                            
                                                
                                                      c)
                                                   
                                                   
                                                      barības nozares komersanti, kas ražo zivju eļļu:
                                                      
                                                                  i)
                                                               
                                                               
                                                                  100 procentiem partiju, ja tajās esošo zivju eļļu ražo no:
                                                                  
                                                                              —
                                                                           
                                                                           
                                                                              produktiem, kas atvasināti no zivju eļļas, kura nav rafinēta zivju eļļa,
                                                                           
                                                                        
                                                                              —
                                                                           
                                                                           
                                                                              nenoteiktas izcelsmes vai Baltijas jūras zivsaimniecībām, kas agrāk nav pārraudzītas,
                                                                           
                                                                        
                                                                              —
                                                                           
                                                                           
                                                                              zivju blakusproduktiem, ko ražo tādi uzņēmumi, kuri apstrādā cilvēku uzturam paredzētas zivis un kurus ES nav apstiprinājusi,
                                                                           
                                                                        
                                                                              —
                                                                           
                                                                           
                                                                              putasu vai brevortijas;
                                                                           
                                                                        
                                                            
                                                                  ii)
                                                               
                                                               
                                                                  100 procentiem no zivju eļļas, kas nav rafinēta zivju eļļa, atvasinātu produktu izejošo partiju;
                                                               
                                                            
                                                                  iii)
                                                               
                                                               
                                                                  attiecībā uz i) punktā neminēto zivju eļļu uz 2 000 tonnām veic vienu reprezentatīvu analīzi;
                                                               
                                                            
                                                                  iv)
                                                               
                                                               
                                                                  zivju eļļu, kuru oficiāli apstiprinātā veidā atbrīvo no piesārņojuma, kā minēts Regulas (EK) Nr. 767/2009 VIII pielikumā un Komisijas Regulā (ES) 2015/786 (5), analizē un dokumentē saskaņā ar HACCP sistēmu;
                                                               
                                                            
                                                
                                                      d)
                                                   
                                                   
                                                      tauku pārstrādes nozare, kas barību laiž tirgū:
                                                      
                                                                  i)
                                                               
                                                               
                                                                  100 procentiem ienākošo partiju, kurās ir b) vai h) apakšpunktā neminēti dzīvnieku izcelsmes tauki, c) vai h) apakšpunktā neminēta zivju eļļa, tādu pārtikas nozares komersantu izlietotās eļļas un tauki, uz kuriem attiecas Regulas (EK) Nr. 852/2004 darbības joma, un tauku un eļļu maisījumi;
                                                               
                                                            
                                                                  ii)
                                                               
                                                               
                                                                  100 procentiem partiju, kurās ir tādi no eļļām un taukiem atvasināti produkti, kas laisti tirgū kā barība, izņemot:
                                                                  
                                                                              —
                                                                           
                                                                           
                                                                              glicerīnu,
                                                                           
                                                                        
                                                                              —
                                                                           
                                                                           
                                                                              attīrītas taukskābes no sašķelšanas,
                                                                           
                                                                        
                                                                              —
                                                                           
                                                                           
                                                                              produktus, kuri minēti iii) punktā;
                                                                           
                                                                        
                                                            
                                                                  iii)
                                                               
                                                               
                                                                  neapstrādātas taukskābes no sašķelšanas, taukskābes, kas esterificētas ar glicerolu, taukskābju monoglicerīdus un diglicerīdus, taukskābju sāļus un neapstrādātas kokosriekstu eļļas ienākošās partijas analizē un dokumentē saskaņā ar HACCP sistēmu;
                                                               
                                                            
                                                
                                                      e)
                                                   
                                                   
                                                      biodīzeļdegvielas ražošanas nozare, kas barību laiž tirgū:
                                                      
                                                                  i)
                                                               
                                                               
                                                                  100 procentiem ienākošo partiju, kurās ir b) vai h) apakšpunktā neminēti dzīvnieku izcelsmes tauki, c) vai h) apakšpunktā neminēta zivju eļļa, tādu pārtikas nozares komersantu izlietotās eļļas un tauki, uz kuriem attiecas Regulas (EK) Nr. 852/2004 darbības joma, un tauku un eļļu maisījumi;
                                                               
                                                            
                                                                  ii)
                                                               
                                                               
                                                                  100 procentiem partiju, kurās ir tādi no eļļām un taukiem atvasināti produkti, kas laisti tirgū kā barība, izņemot:
                                                                  
                                                                              —
                                                                           
                                                                           
                                                                              glicerīnu,
                                                                           
                                                                        
                                                                              —
                                                                           
                                                                           
                                                                              lecitīnu,
                                                                           
                                                                        
                                                                              —
                                                                           
                                                                           
                                                                              sveķus,
                                                                           
                                                                        
                                                                              —
                                                                           
                                                                           
                                                                              produktus, kuri minēti iii) punktā;
                                                                           
                                                                        
                                                            
                                                                  iii)
                                                               
                                                               
                                                                  skābās eļļas no ķīmiskās rafinēšanas, ziepju pamatvielas un neapstrādātu kokosriekstu eļļu analizē un dokumentē saskaņā ar HACCP sistēmu;
                                                               
                                                            
                                                
                                                      f)
                                                   
                                                   
                                                      tauku maisīšanas uzņēmumi:
                                                      
                                                                  i)
                                                               
                                                               
                                                                  100 procentiem ienākošo partiju, kurās ir neapstrādāta kokosriekstu eļļa, b) vai h) apakšpunktā neminēti dzīvnieku izcelsmes tauki, c) vai h) apakšpunktā neminēta zivju eļļa, tādu pārtikas nozares komersantu izlietotās eļļas un tauki, uz kuriem attiecas Regulas (EK) Nr. 852/2004 darbības joma, tauku un eļļu maisījumi un produkti, kas atvasināti no eļļām un taukiem, izņemot:
                                                                  
                                                                              —
                                                                           
                                                                           
                                                                              glicerīnu,
                                                                           
                                                                        
                                                                              —
                                                                           
                                                                           
                                                                              lecitīnu,
                                                                           
                                                                        
                                                                              —
                                                                           
                                                                           
                                                                              sveķus,
                                                                           
                                                                        
                                                                              —
                                                                           
                                                                           
                                                                              produktus, kuri minēti ii) punktā;
                                                                           
                                                                        
                                                            
                                                                  ii)
                                                               
                                                               
                                                                  skābās eļļas no ķīmiskās rafinēšanas, neattīrītas taukskābes no sašķelšanas, attīrītas taukskābes no sašķelšanas un ziepju pamatvielas analizē un dokumentē saskaņā ar HACCP sistēmu
                                                                  vai
                                                               
                                                            
                                                                  iii)
                                                               
                                                               
                                                                  100 procentiem tādu tauku maisījumu partiju, kas paredzēti lietošanai barībā.
                                                                  Barības nozares komersants ziņo kompetentajai iestādei par izvēlēto alternatīvu;
                                                               
                                                            
                                                
                                                      g)
                                                   
                                                   
                                                      produktīvajiem dzīvniekiem paredzēto barības maisījumu ražotāji, uz kuriem neattiecas f) apakšpunkts:
                                                      
                                                                  i)
                                                               
                                                               
                                                                  100 procentiem ienākošo partiju, kurās ir neapstrādāta kokosriekstu eļļa, b) vai h) apakšpunktā neminēti dzīvnieku izcelsmes tauki, c) vai h) apakšpunktā neminēta zivju eļļa, tādu pārtikas nozares komersantu izlietotās eļļas un tauki, uz kuriem attiecas Regulas (EK) Nr. 852/2004 darbības joma, tauku un eļļu maisījumi un produkti, kas atvasināti no eļļām un taukiem, izņemot:
                                                                  
                                                                              —
                                                                           
                                                                           
                                                                              glicerīnu,
                                                                           
                                                                        
                                                                              —
                                                                           
                                                                           
                                                                              lecitīnu,
                                                                           
                                                                        
                                                                              —
                                                                           
                                                                           
                                                                              sveķus,
                                                                           
                                                                        
                                                                              —
                                                                           
                                                                           
                                                                              produktus, kuri minēti ii) punktā;
                                                                           
                                                                        
                                                            
                                                                  ii)
                                                               
                                                               
                                                                  skābās eļļas no ķīmiskās rafinēšanas, neattīrītas taukskābes no sašķelšanas, attīrītas taukskābes no sašķelšanas, filtrēšanas palīgierīces, atkrāsošanas mālus un ziepju pamatvielas analizē un dokumentē saskaņā ar HACCP sistēmu;
                                                               
                                                            
                                                                  iii)
                                                               
                                                               
                                                                  1 procentam partiju attiecībā uz ražotiem barības maisījumiem, kas satur i) un ii) punktā minētos produktus;
                                                               
                                                            
                                                
                                                      h)
                                                   
                                                   
                                                      importētāji, kuri tirgū laiž šādu barību:
                                                      
                                                                  i)
                                                               
                                                               
                                                                  100 procentiem ievesto partiju, kurās ir neapstrādāta kokosriekstu eļļa, dzīvnieku tauki, zivju eļļas, pārtikas nozares komersantu izlietotās eļļas un tauki, tauku un eļļu maisījumi, no augu eļļas iegūti tokoferoli un no tiem iegūts tokoferilacetāts un produkti, kas atvasināti no eļļām un taukiem, izņemot:
                                                                  
                                                                              —
                                                                           
                                                                           
                                                                              glicerīnu,
                                                                           
                                                                        
                                                                              —
                                                                           
                                                                           
                                                                              lecitīnu,
                                                                           
                                                                        
                                                                              —
                                                                           
                                                                           
                                                                              sveķus,
                                                                           
                                                                        
                                                                              —
                                                                           
                                                                           
                                                                              produktus, kuri minēti ii) punktā;
                                                                           
                                                                        
                                                            
                                                                  ii)
                                                               
                                                               
                                                                  skābās eļļas no ķīmiskās rafinēšanas, neattīrītas taukskābes no sašķelšanas, attīrītas taukskābes no sašķelšanas un ziepju pamatvielas analizē un dokumentē saskaņā ar HACCP sistēmu.
                                                               
                                                            
                                                
                                    
                                 (3)  Eiropas Parlamenta un Padomes 2009. gada 21. oktobra Regula (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula) (OV L 300, 14.11.2009., 1. lpp.)."
						
                              
                                 (4)  Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.)."
						
                              
                                 (5)  Komisijas 2015. gada 19. maija Regula (ES) 2015/786, ar ko nosaka pieņemamības kritērijus detoksikācijas procesiem, kas piemēroti dzīvnieku barībai paredzētiem produktiem, kā paredzēts Eiropas Parlamenta un Padomes Direktīvā 2002/32/EK (OV L 125, 21.5.2015., 10. lpp.).”;"
						
                           
                        
                              c)
                           
                           
                              sadaļas 4., 5. un 6. punktu aizvieto ar šādiem:
                              
                                          “4.
                                       
                                       
                                          Barības nozares komersantam dokumentāri pierādot, ka, nonākot viņa uzņēmumā, produkta partijai vai visiem produkta partijas komponentiem saskaņā ar 2. punktu ir veikta analīze jau agrākā ražošanas, pārstrādes vai izplatīšanas posmā, šis barības nozares komersants ir atbrīvots no pienākuma veikt analīzes šai partijai.
                                       
                                    
                                          5.
                                       
                                       
                                          Visām produktu partijām, kurām veikta analīze saskaņā ar 2. punktu, pievieno dokumentāru pierādījumu, ka šiem produktiem vai visiem to sastāvā esošajiem komponentiem ir veikta analīze vai ka tie ir bijuši pakļauti analīzēm akreditētā laboratorijā, kas minēta 1. punktā, izņemot to produktu partijas, kas minēti 2. punkta a) apakšpunkta ii) punktā, b) apakšpunkta i) punktā, c) apakšpunkta iii) punktā, c) apakšpunkta iv) punktā, d) apakšpunkta iii) punktā, e) apakšpunkta iii) punktā, f) apakšpunkta ii) punktā, g) apakšpunkta ii) punktā un h) apakšpunkta ii) punktā.
                                          Veiktās analīzes pierādījumiem ir jāliecina par nepārprotamu saikni starp piegādi un testēto partiju vai partijām. Šī saikne ir jāapraksta dokumentētajā izsekojamības sistēmā piegādātāja telpās. Jo īpaši, ja piegādē ietilpst vairāk nekā viena partija vai komponents, iesniedzamais dokumentārais pierādījums aptver katru piegādes komponentu. Ja testēšanu veic izejošam produktam, tad analītiskais ziņojums ir produktam veiktās analīzes pierādījums.
                                          Piegādājot 2. punkta b) apakšpunkta i) punktā vai c) apakšpunkta iii) punktā minētos produktus, pievieno pierādījumu, ka šie produkti atbilst 2. punkta b) apakšpunkta i) punkta vai c) apakšpunkta iii) punkta prasībām. Vajadzības gadījumā pierādījumi par analīzi, kas aptver piegādāto partiju vai piegādātās partijas, ir jānosūta saņēmējam, kad uzņēmējs saņem analīzi no apstiprinātajām laboratorijām.
                                       
                                    
                                          6.
                                       
                                       
                                          Ja, uzsākot ražošanas procesu, veic visu ienākošo 2. punkta g) apakšpunkta i) punktā minēto produktu partiju analīzi atbilstīgi šīs regulas prasībām un ja var nodrošināt, ka ražošanas process, pārvietošana un glabāšana nepalielina dioksīna kontamināciju, barības nozares komersantu atbrīvo no pienākuma veikt izejošā produkta analīzi, un to analizē saskaņā ar HACCP sistēmu.”